ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนาหลวงเสนตำบลชะมายตำบลปากแพรก ตำบลถ้ำใหญ่ ตำบลควนกรดและตำบลที่วังอำเภอทุ่งสง จังหวัดนครศรีธรรมราช อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกัน เพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๖๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือเป็นเส้นตรงที่เชื่อมระหว่างเส้นตรงที่ต่อตรงจากเส้นขนานระยะ ๒๐๐ เมตรกับศูนย์กลางถนนวังหีบไปทางทิศเหนือบรรจบกับถนนสาธารณะไม่ปรากฏชื่อเป็นเส้นขนานระยะ๒๐๐ เมตร กับศูนย์กลางถนนสำโรง วัดราษฎร์ประดิษฐ์บรรจบถนนสาธารณะไปบ้านท่าเสา เป็นเส้นตรงที่เชื่อมระหว่างจุดที่เส้นขนานระยะ ๒๐๐เมตร กับศูนย์กลางถนนสำโรง - วัดราษฎร์ประดิษฐ์บรรจบกับถนนสาธารณะไม่ปรากฏชื่อกับเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข๔๐๓ บรรจบกับคลองท่าแพ ฝั่งตะวันออก และเส้นขนานระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๔๐๓จดเขตป่าสงวนแห่งชาติน้ำตกโยงและเส้นขนานระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๔๐๓ทิศตะวันออก เลียบเขตป่าสงวนแห่งชาติน้ำตกโยงถึงจุดที่เป็นเส้นตั้งฉากกับทางหลวงแผ่นดินหมายเลข ๔๐๓ตรงจุดที่อยู่ห่างจากทางหลวงแผ่นดินหมายเลข ๔๐๓ บรรจบกับถนน รพช.นศ. ๔๐๘๒(บ้านไสใหญ่ บ้านน้ำตกโยง)ไปทางทิศตะวันออก ตามแนวทางหลวงแผ่นดินหมายเลข ๔๐๓ เป็นระยะ ๘๐๐ เมตรกับเส้นตั้งฉากกับศูนย์กลางทางหลวงแผ่นดินหมายเลข ๔๐๓ ตรงจุดที่อยู่ห่างจากถนนรพช.นศ. ๔๐๘๒ (บ้านไสใหญ่ บ้านน้ำตกโยง) บรรจบกับศูนย์กลางทางหลวงแผ่นดินหมายเลข ๔๐๓ ไปทางทิศตะวันออกตามแนวทางหลวงแผ่นดินหมายเลข ๔๐๓ เป็นระยะ ๘๐๐ เมตร เป็นแนวขนานระยะ ๒๐๐ เมตรกับทางหลวงแผ่นดินหมายเลข ๔๑ ไปทางทิศตะวันตกเฉียงเหนือ และเลียบเชิงเขาหมูแปะแนวสายส่งศักย์สูงไปทางทิศตะวันตกเฉียงใต้บรรจบกับถนนห้วยขันเป็นเส้นตั้งฉากกับถนนห้วยขันที่จุดซึ่งแนวสายส่งศักย์สูงตัดกับถนนห้วยขันและเป็นเส้นขนานระยะ ๒๐๐ เมตร กับศูนย์กลางถนนห้วยขันไปทางทิศตะวันตกเฉียงเหนือ และเส้นขนานระยะ๒๐๐ เมตร กับศูนย์กลางแนวเขตทางรถไฟสายใต้ไปทางทิศใต้ถึงจุดที่อยู่ตามแนวเส้นตั้งฉากกับทางรถไฟสายใต้ตรงจุดที่ห่างจากแนวสายส่งศักย์สูงตัดผ่านระยะ๑,๕๐๐ เมตรทิศใต้ เป็นเส้นตรงไปทางทิศตะวันตกตามแนวขนานระยะ ๕๐๐ เมตร กับศูนย์กลางถนน รพช.นศ. ๓๑๐๘ (บ้านธรรมเผด็จ บ้านวังขรี)ทิศตะวันตก เป็นเส้นขนานระยะ ๕๐๐ เมตรกับศูนย์กลางถนนหนองแสง หนองเสม็ด ไปทางทิศเหนือเลียบถนนสาธารณะบรรจบกับทางหลวงแผ่นดินหมายเลข ๔๑๑๐ และเส้นขนานระยะ ๒๐๐ เมตรกับถนนสาธารณะและถนนวังหีบ ไปทางทิศเหนือบรรจบกับจุดเริ่มต้นเว้นแต่ พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดที่ถนนทุ่งสง นาบอน บรรจบถนนรถไฟไปทางทิศตะวันตกเฉียงเหนือตามถนนทุ่งสง นาบอน ระยะ ๑,๑๕๐ เมตร เป็นเส้นขนานระยะ ๒๐๐ เมตร กับศูนย์กลางถนนสาย งไปทางทิศตะวันตกเฉียงเหนือจนบรรจบถนนเสริมชาติตรงจุดที่ถนนเสริมชาติบรรจบกับทางหลวงแผ่นดินหมายเลข ๔๐๓ ไปตามแนวถนนเสริมชาติ ระยะ ๑,๑๕๐ เมตรทิศตะวันออกจากเสริมชาติบรรจบทางหลวงแผ่นดินหมายเลข ๔๐๓ ไปตามแนวถนนเสริมชาติ ระยะ ๑,๑๕๐ เมตรเป็นเส้นขนานระยะ ๒๐๐ เมตร กับศูนย์กลางถนนสาย ง ไปทางทิศตะวันออกเฉียงใต้และทางทิศใต้ผ่านทางหลวงแผ่นดินหมายเลข ๔๐๓ จนบรรจบทางรถไฟสายใต้ ฟากเหนือไปทางทิศตะวันตกตามทางรถไฟสายใต้ ระยะ ๖๐๐ เมตรทิศใต้ เป็นเส้นตั้งฉากกับแนวทางรถไฟสายใต้ตรงจุดที่อยู่ห่างจากแนวเขตทางรถไฟสายใต้ตัดกับถนนชนปรีดา ไปทางทิศตะวันออกตามแนวเขตทางรถไฟสายใต้ เป็นระยะ ๑,๐๐๐ เมตรลงมาทางทิศใต้จนบรรจบแนวเขตที่ดินของรัฐ (ที่ดินจัดสรร) ตำบลปากแพรก ร. ๗ไปตามแนวเขตที่ดินของรัฐ (ที่ดินจัดสรร) และเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๑ไปทางทิศตะวันตกเฉียงเหนือผ่านทางรถไฟสายใต้, ทางหลวงแผ่นดินหมายเลข ๔๐๓ คลองนาฝากตะวันตกทิศตะวันตก เป็นเส้นตรงเลียบคลองนาฝั่งตะวันตกไปทางทิศเหนือและเป็นเส้นขนานระยะ ๒๐๐ เมตร กับศูนย์กลางถนนสาย งไปทางทิศเหนือและตะวันออกเฉียงเหนือจนบรรจบถนนทุ่งสง นาบอน ตรงจุดที่ถนนทุ่งสง นาบอนบรรจบถนนรถไฟไปทางทิศตะวันตกเฉียงเหนือตามแนวถนนทุ่งสง นาบอน ระยะ ๑,๑๕๐ เมตร๒.๒ ทิศเหนือ ตรงจุดที่ถนนหนองแสง หนองเสม็ด บรรจบทางหลวงแผ่นดินหมายเลข ๔๑ ระยะ ๑๐๐ เมตร ไปทางทิศใต้ตามถนนหนองแสง หนองเสม็ด เป็นเส้นขนาน ๑๐๐ เมตร กับศูนย์กลางทางหลวงแผ่นดินหมายเลข ๔๑ไปทางทิศตะวันออกเฉียงใต้ผ่านทางหลวงแผ่นดินหมายเลข ๔๐๓ คลองท่าแพจนบรรจบทางรถไฟสายใต้ ฟากตะวันตกทิศตะวันออก เลียบทางรถไฟสายใต้ ฟากตะวันตกไปทางทิศใต้ถึงแนวเขตโรงเรียนหนองหว้าทิศใต้ เส้นตั้งฉากกับทางรถไฟสายใต้ไปทางทิศตะวันตกผ่านทางหลวงแผ่นดินหมายเลข ๔๐๓ จนถึงระยะ ๗๕๐ เมตร เป็นเส้นขนานระยะ๔๐๐ เมตร กับศูนย์กลางทางหลวงแผ่นดินหมายเลข ๔๐๓ ไปทางทิศเหนือตามแนวทางหลวงแผ่นดินหมายเลข ๔๐๓ และเส้นขนานระยะ ๒๐๐ เมตร กับศูนย์กลางถนนปากคลอง วัดเขากลาย และถนนสาธารณะไม่ปรากฏชื่อตัดผ่านถนนหนองแสง หนองเสม็ด ระยะ ๒๐๐ เมตรทิศตะวันตก เป็นเส้นขนานระยะ ๔๐๐ เมตรกับศูนย์กลางถนนหนองแสง หนองเสม็ด ไปทางทิศเหนือจนบรรจบถนนโครงการสาย ค ๑ และไปทางทิศตะวันตกเฉียงเหนือตามแนวถนนโครงการสาย ค ๑บรรจบกับทางหลวงแผ่นดินหมายเลข ๔๑๑๐ (ไปอำเภอทุ่งใหญ่)ตรงจุดที่อยู่ห่างจากทางหลวงแผ่นดินหมายเลข ๔๑๑๐ (ไปอำเภอทุ่งใหญ่)บรรจบกับถนนหนองแสง หนองเสม็ด ไปทางทิศตะวันตกเฉียงใต้ตามแนวทางหลวงแผ่นดินหมายเลข ๔๑๑๐ เป็นระยะ ๖๐๐ เมตรทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลนาหลวงเสนตำบลชะมาย ตำบลปากแพรก ตำบลถ้ำใหญ่ ตำบลควนกรด และตำบลที่วัง อำเภอทุ่งสงจังหวัดนครศรีธรรมราช ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภท ดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๖๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑) ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๕(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๑๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๖ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๒๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒ กันยายน พ.ศ. ๒๕๔๖ประมวลรุจนเสรีรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยฐิติพงษ์/ตรวจ๒๕พฤษภาคม ๒๕๕๐[๑]ราชกิจจานุเบกษา เล่ม ๑๒๐ (เล่มที่ ๕)/ตอนพิเศษ ๑๐๑ ง/หน้า ๑๔/๔ กันยายน ๒๕๔๖